Sirdspuksti Baltijai

Sirdspuksti Baltijai bija diennakts skrējiens pa vēsturisko Baltijas ceļa maršrutu, kas, atzīmējot Baltijas ceļa divdesmito gadskārtu, 2009. gada 22. augustā un 23. augustā notika visās trijās Baltijas valstīs un tajā piedalījās aptuveni 60 000 cilvēku. Kopumā skrējiens pa Baltijas valstīm notika 31 stundu. Skrējiena kopējais garums bija 678 kilometri, no tiem 263 Latvijā, 213 Igaunijā un 202 Lietuvā. Baltijas vienotības skrējienā no Lietuvas piedalījās aptuveni 5000 skrējēju, no Igaunijas 7000, bet no Latvijas aptuveni 50 000 skrējēju."Sirdspuksti Baltijai" noslēguma pasākums pulcē tūkstošiem cilvēku, tvnet.lv, 

Dalību skrējienā līdz tā noslēgumam kopumā bija reģistrējušies 17 489 dalībnieki. No tiem 909 bija no Lietuvas, 1120 no Igaunijas un 15 460 no Latvijas.Vienotības skrējienā piedalījušies ap 62 000 dalībnieku (papildināts), nra.lv, 

 Notikumu hronoloģija 

Reģistrēties skrējienam varēja oficiālajā mājas lapā, kā arī portālā draugiem.lv. Vēsturiskais Baltijas ceļa maršruts tika sadalīts vienu kilometru garos posmos un katram bija iespējams piereģistrēties noteikta posma veikšanai. Dabā kontrolpunktos uz asfalta tika uzkrāsotas atzīmes (ceļa kilometrs un izskriešanas laiks).

Skrējiens sākās 2009. gada 22. augustā plkst. 13:00 no Igaunijas galvaspilsētas Tallinas Brīvības laukuma un plkst. 18:00 no Lietuvas galvaspilsētas Viļņas, bet noslēdzās nākamās dienas plkst. 20:00 pie Brīvības pieminekļa Rīgā.Tallinā sācies Baltijas vienotības skrējiens "Sirdspuksti Baltijai", nra.lv,  Starts Tallinā tika dots pēc Igaunijas prezidenta Tomasa Hendrika Ilvesa uzrunas. Pirmajā kilometrā kopā ar Igaunijas un Latvijas orientieristiem un vairākiem desmitiem citu dalībnieku skrējienā startēja arī Latvijas valsts prezidenta Valda Zatlera dēls Kārlis Zatlers. Lietuvā skrējiens sākās pēc Lietuvas prezidentes Daļas Grībauskaites uzrunas. Kopā ar pirmajiem Viļņas skrējējiem pirmos skrējiena posmus Lietuvā veica Latvijas orientieristi.Skrējienā ‘Sirdspuksti Baltijai’ kopumā piedalījušies vairāk kā 60 000, delfi.lv, 

 Skatīt arī 
 Baltijas ceļš
 Trešā atmoda
 Baltijas valstis
 2009. gads Latvijā

Attēlu galerija 

 Piezīmes un atsauces 

 Ārējās saites 
Baltijas ceļam 20 oficiālā mājas lapa (arhivētā kopija)
 LTV Panorāmas ziņu sižets

Kategorija:2009. gads Latvijā